IVL ธุรกิจโตไม่หยุด-มุ่งสู่ปลายน้ำที่มีมูลค่าเพิ่มสูง-ซื้อเป้า62บ.
IVL ธุรกิจโตไม่หยุด-มุ่งสู่ปลายน้ำที่มีมูลค่าเพิ่มสูงขึ้นแนะซื้อเป้า 62 บาท
18 ม.ค. 2561

บล.เคทีบี ระบุในบทวิเคราะห์วันนี้(18ม.ค.) ว่า บริษัท อินโดรามา เวนเจอร์ส จำกัด (มหาชน) หรือ IVL และบริษัท Huvis Corporation (HC) ประเทศเกาหลีใต้ ได้ร่วมจัดตั้งบริษัทร่วมทุนในสัดส่วนฝ่ายละ 50% เพื่อพัฒนา ก่อสร้าง และดำเนินธุรกิจโรงงานผลิตเส้นใยที่มีค่าหลอมเหลวต่ำ (Low Melting Fiber หรือ LMF) ในสหรัฐอเมริกา
สำหรับที่ตั้งของโรงงานแห่งนี้กำลังอยู่ระหว่างการพิจารณา โดยคาดจะเริ่มจัดตั้งบริษัทร่วมในปี 2561 และเริ่มดำเนินงานในปี 2562 ซึ่งขึ้นอยู่กับข้อตกลงและการขออนุมัติตามกฎระเบียบที่เกี่ยวข้อง
มีมุมมองเป็นบวกต่อข่าวดังกล่าว ซึ่งจะส่งผลดีในระยะยาวเนื่องจาก IVL กำลังมุ่งไปสู่ปลายน้ำที่มีมูลค่าเพิ่มสูงขึ้น โดยจะได้ใช้ประโยชน์จากฐานภาษีที่ปรับตัวลดลงในสหรัฐอเมริกา (จาก 35% เหลือ 21%) IVL จะได้รับผลดีจากคู่แข่งรายใหญ่ ซึ่งเดิมมีแผนจะเพิ่มกำลังการผลิตที่ Corpus Christi, Texas, USA ประสบปัญหาทางการเงิน ทำให้โครงการชะงักไปและบริษัทได้ยื่นขอล้มละลาย ทำให้กำลังการผลิตที่เดิมจะมีส่วนเพิ่มเข้ามานั้น เกิดความล่าช้าออกไป ประเมินมูลค่าโดยอิงวิธี EV/EBITDA ที่ 9.5 เท่า ได้ราคาเหมาะสมที่ 63 บาท แนะนำซื้อ